مَتّیٰ 11
11-نجی باب
عیسی و یحیا
لوقا 7:18-35
1عیسی اُن ایکی شَگیردینه ناصیحات بِریپ قوتاراندان سُنگ، اُل یِردِن چیقیپ، قُلایداقی شَهرلِرده اُورِتمَگه و واغیظ اِتمَگه گیتدی. 2یحیی هِم زیندانداقا، مسیحینگ اِدِن ایشلِری بارادا اِشیدیپ، اُنونگ یانینا شَگیرتلِرینی ایبِردی: 3«سِن شُل گِلجِک مسیحمی یا-دا بیز باشغا بیرینه قاراشمالیمی؟» دیییپ سُراتدی. 4عیسی اُلارا: «بارینگ-دا، گُروپ-اِشیدِنلِرینگیزی یحیی خابار بِرینگ. 5- کُرلِر گُریَر، آغساقلار یُرییَر، جُزامیلار پَکلِنیَر، کِرلِر اِشیدیَر، اُلولِر دیرِلیَر، قاریپلارا خوش خابار واغیظ اِدیلیَر. 6مِندِن اِل چِکمِدیک خوشواقتدیر» دیییپ جُغاپ بِردی.
7یحیانینگ شَگیرتلِری گیدِن واقتی، عیسی جِماغاتا یحیی بارادا گورّونگ بِرمَگه باشلادی: «بیابانا نَمه گُرمَگه گیتدینگیز؟ یِله ایرغیلییان قامشیمی؟ 8اُندا، نَمه گُرمَگه گیتدینگیز؟ نِفیس لِباسلار گِیِن آدامیمی؟ یُق! نِفیس لِباسلار گِینِنلِر پاتیشاهلارینگ کُشکلِریندِدیر. 9اُندا نَمه گُرمَگه گیتدینگیز؟ بیر پیغامباریمی؟ هاووا! مِن سیزه شونی آیدایین، اُل گُرِن کیشینگیز حتّیٰ پیغامباردان هِم اولیدیر.
10- ”اُووندِن یُل تاییارلار یالی، اینه، مِن اُز رِسولیمی ایبِریَرین“
دیییپ یازیلان سُزلِر هِم خاص شُنگا دِگیشلیدیر. 11سیزه دُغروسینی آیدیارین: اِنهدِن دُغلانلارینگ آراسیندا یحیی تَعمید بِریَنچیدِن بِییگی بُلان یُقدور، اِمّا آسمانینگ پاتیشاهلیغیندا اینگ کیچیسی هِم اُندان بِییکدیر. 12یحیی تَعمید بِریَنچینینگ گونلِریندِن تا بو واقتا چِنلی آسمانینگ پاتیشاهلیغی اُوه گویچلی گیتیَر و ظالیم آداملار اُنگا هوجوم گِتیریپ اُز اِلِّرینه گِچیرجِک بُلیارلار. 13یحیی چِنلی تُورات بیلِن هِمّه پیغامبارلار نبوّت اِدیَردیلِر. 14- اِگِر قابول اِتمِک ایسلِیَن بُلسانگیز، گِلمِگینه قاراشیلیان اِلیاس یحیادیر. 15اِشیتمَگه قولاغی بار آدام اِشیتسین!
16«مِن بو نِسلی نَمَه مِنگزِدِیین؟ اُلار بازارلاردا اُتوریپ، باشغالارا: 17”سیزه تویدوک چالدیق، راقص اِتمِدینگیز، یاس توتدیق، آغلامادینگیز“ دیییپ قیغیریان چاغالارا مِنگزِیَرلِر. 18یحیی گِلدی، اُل نه ایییَر نه ایچیَر. اُلار بُلسا اُنگا ”جینلی“ دیییَرلِر. 19اینسان اُغلی گِلدی، اُل هِم ایییَر، هِم ایچیَر، اُلار اُنگا: ”اینه، بو اییِگِنه و آراقخُرا سِرِدینگ! اُل مالییات آلیانچیلار و گونَهکَرلِر بیلِن دُست بُلدی“ دیییَرلِر. اِمّا عاقیلّیلیق اُز عامالّاری بیلِن تاصدیقلانار.»
توبا اِتمِدیک شَهرلِر
لوقا 10:13-15
20عیسی شَهرلِرده کَن مُعجِزهلِر گُرکِزیپدی، اِمّا اُلارینگ خالقی گونَهلِرینه توبا اِتمَندیلِر. شُنونگ اوچین عیسی اُلاری کَیمَگَه باشلادی: 21«وای گونونگه، اِی، خورازین! وای گونونگه، اِی، بِیتصِیدا! سیزده گُرکِزیلِن مُعجِزهلِر صور بیلِن صیدوندا گُرکِزیلِن بُلسادی، اُندا اُلار بیراِییَم پالاس گِینیپ، کول اوستونده اُتوریپ توبا اِدِردیلِر. 22اِمّا مِن سیزه دیییَرین: قیامات گونی سیزینگ یاغدایینگیز صور بیلِن صیدونینگ یاغداییندان خاص بِتِر بُلار! 23اِی، کَفَرناحوم! سِن عارشا گُتِریلِرسینگ دییییپ گومَن اِدیَرسینگمی؟ یُق، سِن دُوزاخا زینگالانارسینگ، سِبَبی سِنده گُرکِزیلِن مُعجِزهلِر سُدومدا گُرکِزیلِن بُلسادی، اُندا اُل شو گونه چِنلی ساقلانیپ قالاردی. 24اِمّا مِن سانگا شونی دیییَرین: قیامات گونی سِنینگ یاغدایینگ سُدومینگ یاغداییندان خاص بِتِر بُلار.»
زَحمِتکِشلِری چاغیریار
لوقا 10:21-22
25شو واقت عیسی سُزونی دُوام اِدیپ، شِیله دییدی: «اِی، آتام، یِرینگ و آسمانینگ حُکومداری! بو زاتلاری عاقیلدارلاردان و دانالاردان گوزگَپ، چاغالارا آیان اِدِندیگینگ اوچین، سانگا شوکور اِدیَرین. 26هاووا، آتام، سِنینگ ایسلِگینگ شِیلهدی. 27آتام هِمّه زادی مانگا تابشیردی. اُغلی آتادان باشغا هیچ کیم تانییان دَلدیر. اُغولدان و اُغلونگ اُنی اَشگَر اِتمِک ایسلِیَن آداملاریندان باشغا هیچ کیم آتانی تانییان دَلدیر.
28«اِی، زَحمِتکِشلِر و آغیر یوکلولِر، مِنینگ یانیما گِلینگ، مِن سیزه دینچلیق بِرِیین. 29مِنینگ یوغیمی بُیونونگزا داقینینگ-دا، مِندِن اُورِنینگ. مِن میلاییم هِم فُروتَندیرین و جانینگیز راحاتلیق تاپار. 30مِنینگ یوغیم آنگساتدیر و یوکیم یِنگیلدیر.»
knc_Arab kas_Arab pes_Arab urd_Arab azb_Arab azb_Arab azb_Arab azb_Arab azb_Arab urd_Arab urd_Arab azb_Arab azb_Arab urd_Arab azb_Arab azb_Arab